**NOTA INFORMATIVĂ**

*la proiectul hotărîrii Guvernului*

*cu privire la modificarea anexei nr.1*

*la Hotărîrea Guvernului nr.515 din 22 iunie 2010*

În scopul asigurării realizării prevederilor Acordului cu privire la principiile reglementării paşnice a conflictului armat în regiunea transnistreană a Republicii Moldova (semnat la 21 iulie 1992), Guvernul la 22 iunie 2010 a aprobat componența nominală a delegației Republicii Moldova în Comisia Unificată de Control, prin Hotărîrea Guvernului nr. 515 din 22 iunie 2010.

Astfel, în componența nominală și în calitate de membru al delegației, de către Ministerul Afacerilor Interne a fost desemnat șeful Serviciului protecției interne și anticorupție, dl Pavlov Ștefan.

În legătură cu încetarea raporturilor de serviciu cu Ministerul Afacerilor Interne ale colonelului de poliţie Pavlov Ştefan și ținînd cont de prevederile pct.9 lit. c) al Regulamentului cu privire la activitatea delegaţiei Republicii Moldova în Comisia Unificată de Control, aprobat prin Hotărîrea Guvernului nr. 744 din 03 octombrie 2011, se impune amendarea Hotărîrii Guvernului nr. 515 din 22 iunie 2010. Or, reprezentantul autorităţii administraţiei publice centrale responsabil de domeniul asigurării ordinii publice şi de combaterea criminalităţii în Republica Moldova, este reprezentant al delegației Republicii Moldova în Comisia Unificată de Control.

Astfel, Ministerul Afacerilor Interne propune desemnarea în calitate de membru al delegaţiei prenotate a colonelului de poliţie Groza Corneliu, şef al Direcţiei de poliţie a mun.Chişinău al Inspectoratului General al Poliţiei al Ministerului Afacerilor Interne.

Pentru aprobarea şi implementarea prevederilor propuse în proiectul actului normativ nu sunt necesare careva surse financiare.

Urmare celor expuse şi în vederea realizării scopului privind monitorizarea continuă a situaţiei în zona de securitate şi adoptarea deciziilor în bază de consens al părţilor cu caracter preventiv, orientate spre menţinerea păcii şi a ordinii de drept în procesul de pacificare, Ministerul Afacerilor Interne consideră necesară aprobarea proiectului hotărîrii Guvernului cu privire la modificarea anexei nr.1 la Hotărîrea Guvernului nr.515 din 22 iunie 2010 „Cu privire la delegaţia Republicii Moldova în Comisia Unificată de Control”.

Suplimentar, în scopul respectării prevederilor Legii nr. 239 din 13 noiembrie 2008 privind transparenţa în procesul decizional, anunţul privind iniţierea procesului de elaborare a proiectul hotărîrii Guvernului cu privire la modificarea anexei nr. 1 la Hotărîrea Guvernului nr. 515 din 22 iunie 2010 a fost plasat pe pagina oficială a Ministerului Afacerilor Interne, în directoriul ,,Transparenţa/Consultări publice” și pe platforma guvernamentală www.particip.gov.md.

Ministru Alexandru JIZDAN